Pécsi Napilap - Hirdetőtáblával verekedett egy pécsi férfi - most felelhet érte
Pécsinapilap » Krimi » Hirdetőtáblával verekedett egy pécsi férfi - most felelhet érte
Hirdetőtáblával verekedett egy pécsi férfi - most felelhet érte
A rendőrök elfogták, eljárás indult vele szemben.
December 13-án egy 19 éves pécsi lakos Pécsett egy borozó előtt szóváltást követően bántalmazott egy férfit, ütötte-rúgta, és egy hirdetőtáblát is hozzá vágott. A sértett szerencsére komolyabb sérülések nélkül megúszta az esetet. A rendőrök a támadót a helyszínen elfogták, előállították, és gyanúsítottként kihallgatták. Vele szemben könnyű testi sértés vétség, valamint garázdaság vétség elkövetésének megalapozott gyanúja miatt a Pécsi Rendőrkapitányság folytatott büntetőeljárást.
A nyomozók a büntetőeljárás rendőrségi szakaszát a napokban lezárták, és a keletkezett iratokat az illetékességgel rendelkező ügyészségnek vádemelési javaslattal megküldték.